Fəaliyyət Çətinliklərinin Təyini Forması
 Məqsəd - Qurumun gündəlik fəaliyyətində və qərarvermədə qarşılaşdığı əsas çətinlikləri müəyyənləşdirmək və data əsaslı həll potensialını qiymətləndirməkdir.

Fəaliyyət və qərarvermə üzrə suallar:
1. Qurumunuzda hal-hazırda hansı qərarların verilməsi sizi ən çox çətin vəziyyətdə qoyur?
(Məs: vətəndaş müraciətlərinə prioritet vermək, resurs bölgüsü, nəzarət tədbirlərinin planlanması və s.)

2. İcra etdiyiniz hansı fəaliyyətləri daha səmərəli, sürətli və şəffaf şəkildə həyata keçirmək istərdiniz?
(Məs: Vətəndaş müraciətlərinin prioritetləşdirilməsi daha şəffaf və avtomatik ola bilər.)

3. Gündəlik fəaliyyətinizdə ən çox vaxt aparan və təkrarlanan işlər hansılardır?
(Məs: Əl ilə edilən hesabatlar, sistemlərarası məlumat axtarışı və s.)

4. Gecikmələr və ya təxirəsalmalara səbəb olan proseslər varmı? Hansılardır? 
(Məs: Təsdiqləmə prosesləri, sənəd ötürmələri, qərar vermə mərhələləri və s.)

5. Hansı hallarda verilmiş qərarların sonradan yenidən baxılmasına və ya dəyişdirilməsinə ehtiyac olur?
(Səbəblər nədir: Yeni məlumat təqdim olunur və ya ilkin məlumat qeyri-dəqiq olur, məsələn icazə sənədi əlavə sübutlara görə yenidən qiymətləndirilir.)

6. Hansı fəaliyyətlərdə və ya qərarlarda “dəqiq məlumatın olmaması” səbəbindən qeyri-müəyyənlik yaranır?
(Məs: hansı layihələrin təsirli olduğunu qiymətləndirmək, xidmət keyfiyyətini ölçmək və s.)

7. İşinizi yaxşılaşdırmaq üçün hansı məlumatlara ehtiyac var, lakin hal-hazırda mövcud deyil və ya keyfiyyətsizdir?
(Məs: Vətəndaşların ailə vəziyyəti barədə məlumatlar tam deyil və yenilənmir.)

8. Hansı sahələrdə qərarların daha sürətli və əsaslandırılmış şəkildə verilməsinə ehtiyac hiss edirsiniz?
(Məs: Müfəttişlərin hansı müəssisələrə daha tez-tez baxış keçirməli olduğunu təyin etmək çətindir.)

9. Hazırda istifadə etdiyiniz sistemlər, məlumat bazaları və ya hesabatlar fəaliyyətinizi nə dərəcədə dəstəkləyir?
(Məs: Çatışmazlıqlar, əlyetərlilik, istifadə rahatlığı baxımından)

10.  İndiyə qədər hansı çətinliklər üçün məlumat əsaslı yanaşma sınanıb? Nəticəsi necə olub?
(Məs: Şikayət təhlili üçün sistem quruldu, nəticədə tez-tez təkrarlanan hallar üzə çıxdı, amma sistem tam istifadə olunmadı.)

11.  İşçilər daxili sistemlər və ya digər qurumlarla məlumat mübadiləsi və koordinasiya zamanı hansı hallarda uyğunsuzluq və ya çətinliklərlə qarşılaşırlar?
(Məs: Eyni vətəndaş barədə məlumatlar fərqli sistemlərdə fərqli görünür; məlumatların dizayn/format fərqləri; vaxt standartları fərqi və s.)


